તેનાં લગ્ન મેવાડના રાવલ રતનસિંહ સાથે થયાં હતાં. તે તેના સૌંદર્યના કારણે દેશભરમાં લોકપ્રિય બની હતી. આ સમયે રાજા રતનસિંહે કોઈ વાતે નારાજ થઈ રાઘવ ચેતન નામના રાજ ચારણને દેશમાંથી કાઢી મૂક્યો હતો. રાઘવે દિલ્હી દરબારમાં જઈને મહારાણી પદ્માવતીના સૌંદર્યની વાત અલાઉદ્દીન સામે એ રીતે કરી હતી કે તે રાણીને મેળવવા માટે લલચાયો અને ચિત્તોડ પર આક્રમણ કર્યું હતું. ખીલજીની સેના કૂચ કરતાં રાવલ રતનસિંહના ચિત્તોડગઢ કિલ્લામાં રાજપૂતોની સેના એકત્ર થવા લાગી હતી.